Kolmapäev, 22. juuni  Kell 10.30 osaleb põllumajandusminister Helir-Valdor Seeder Põllumajandusministeeriumis toimuval kalandusnõukogu istungil, mille  teemadeks on muuhulgas "Kala ja kalatoodete tarbimise uuringu" hetkeseis ja kalandustoodete tootjatele eriotstarbelise kütuse aktsiisivabastuse küsimus.  Kell 12 tunnustab põllumajandusminister Helir-Valdor Seeder ministeeriumi suures saalis kutse- ja kõrgkoolide põllumajandus- ja maaelu erialade tänavusi parimaid lõpetajaid.    Laupäev, 25. juuni Roomas algab laupäeval nädal aega kestev ÜRO Rahvusvahelise Toidu ja Põllumajandusorganisatsiooni (FAO) ülemkogu, kus muuhulgas  valitakse uus FAO peadirektor ja nõukogu ning kinnitatakse FAO järgmise kahe aasta töö- ja eelarvekava. Arutelude keskmes on ülemkogul toiduga kindlustatus ja naiste roll põllumajanduses.